Na osnovu člana 143. stav (2) tačka a), a u vezi sa članom 146. stav (4) Zakona o srednjem obrazovanju (''Službene novine Kantona Sarajevo'', broj: 23/17, 30/19, 33/21) i članom 7. Pravilnika o izboru, kriterijima za izbor, nadležnostima i radu direktora srednjih škola (''Službene novine Kantona Sarajevo'', broj: 46/18) i člana 154. Pravila JU Srednjoškolski centar Hadžići i odluke Školskog odbora Javne ustanove Srednjoškolski centar Hadžići djelovodni broj: 06-49-1-2495/2023 od 18.07.2023. godine, Školski odbor raspisuje

**JAVNI KONKURS**

**za izbor direktora JU Srednjoškolski centar Hadžići**

**I**

Javni konkurs za izbor direktora JU Srednjoškolski centar Hadžići raspisuje se na mandatni period od četiri godine.

1. **NAZIV ŠKOLE SA ADRESOM**

JU Srednjoškolski centar Hadžići

Ul 6 mart br 19 71240 Hadžići

1. **USLOVI KOJE KANDIDATI TREBA DA ISPUNJAVAJU**

Kandidat za direktora dužan je ispunjavati sljedeće uslove:

**Opći uslovi:**

* + 1. da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države, entiteta ili kantona) u periodu od tri godine od dana prijavljivanja na javni konkurs,
		2. da se na tog kandidata ne odnosi član IX 1. Ustava Bosne i Hercegovine,
		3. da nije osuđivan za krivično djelo i za privredni prestup nespojiv sa obavljanjem dužnosti direktora škole,
		4. da nema privatni finansijski interes u JU Srednjoškolski centar Hadžići.

**Posebni uslovi:**

* + 1. da u pogledu stručne spreme ispunjava uslove za nastavnika ili pedagoga škole,
		2. da ima najmanje 8 (osam) godina radnog iskustva i od toga najmanje 5 (pet) godina na poslovima u nastavi ili na pedagoško-psihološkim poslovima u stepenu stručne spreme koja se traži za radno mjesto,
		3. da ima najmanje VII stepen stručne spreme, odnosno završen najmanje II ciklus bolonjskog visokoobrazovnog procesa,
		4. da ima najmanje stečeno stručno zvanje mentor.

 **Za direktora ne može biti imenovano:**

* + 1. lice koje ima smetnje za imenovanje i obavljanje funkcije u skladu sa Zakonom o sukobu interesa u organima vlasti u Federaciji Bosne i Hercegovine, Zakona o ministarskim, vladinim i drugim imenovanjima Federacije Bosne i Hercegovine,
		2. lice za koje se odgovarajućom medicinskom procedurom utvrdi da je alkoholičar, odnosno ovisnik o narkoticima,
		3. lice za koje se odgovarajućom medicinskom procedurom utvrdi da boluje od zarazne ili duševne bolesti,
		4. lice protiv kojeg je potvrđena optužnica ili izrečena pravosnažna presuda ili mjera za jedno ili više krivičnih djela za koje se odredbama važećeg Krivičnog zakona Federacije Bosne i Hercegovine može izreći kazna zatvora u trajanju od tri mjeseca i više.

1. **DOKUMENTACIJA KOJU SU KANDIDATI OBAVEZNI PRILOŽITI UZ PRIJAVU**

Kandidati su dužni dostaviti sljedeću dokumentaciju (original ili ovjerenu kopiju):

* 1. Svojeručno potpisanu prijavu na javni konkurs sa kontakt podacima kandidata (adresa stanovanja, broj telefona i e-mail adresa) i tačno navedenom dokumentacijom koja se prilaže uz prijavu na javni konkurs,
	2. Biografiju (CV),
	3. Diplomu o stečenoj stručnoj spremi,
	4. Uvjerenje o položenom stručnom ispitu,
	5. Izvod iz matične knjige rođenih,
	6. Uvjerenje o državljanstvu (ne starije od 6 mjeseci),
	7. Dokaz o stečenom stručnom zvanju (najmanje zvanje mentor),
	8. Dokaz o radnom iskustvu (najmanje osam godina radnog iskustva i od toga najmanje pet godina na poslovima u nastavi ili na pedagoško-psihološkim poslovima u stepenu stručne spreme koja se traži za radno mjesto), a koje podrazumijeva rad u nastavi sa VII stepenom stručne spreme, odnosno završenim najmanje II ciklusom bolonjskog visokoobrazovnog procesa,
	9. Izjavu kandidata ovjerenu od strane nadležnog organa da nije osuđivan za krivično djelo i za privredni prestup nespojiv sa obavljanjem dužnosti direktora škole,
	10. Izjavu kandidata ovjerenu od strane nadležnog organa da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države, entiteta ili kantona) u posljednje 3 godine prije prijavljivanja na Javni konkurs,
	11. Izjavu kandidata ovjerenu od strane nadležnog organa da se na njega ne odnosi član IX 1. Ustava Bosne i Hercegovine,
	12. Izjavu kandidata ovjerenu od strane nadležnog organa da nema privatni finansijski interes u JU Srednjoškolski centar Hadžići,
	13. Izjavu kandidata ovjerenu od strane nadležnog organa da nema smetnji za imenovanje i obavljanje funkcije u skladu sa Zakonom o sukobu interesa u organima vlasti u Federaciji Bosne i Hercegovine i Zakonom o ministarskim, vladinim i drugim imenovanjima u Federaciji Bosne i Hercegovine,
	14. Pisani razvojni plan i program JU Srednjoškolski centar Hadžići za mandatni period.

1. **DOSTAVA PRIJAVE I POTREBNE DOKUMENTACIJE**

Prijavu sa dokazima o ispunjavanju uslova javnog konkursa kandidati dostavljaju poštom preporučeno na adresu: Javna ustanova Srednjoškolski centar Hadžići, Ul. 6 mart br 19. 71240 Hadžići

ili na protokol Škole u zatvorenoj koverti sa naznakom:

 „Prijava na javni konkurs za izbor direktora – ne otvaraj (otvara Školski odbor).“

Nepotpune i neblagovremene prijave neće se uzeti u razmatranje.

1. **NAČIN I ROK OBAVJEŠTAVANJA KANDIDATA O REZULTATIMA JAVNOG KONKURSA**

Školski odbor će pisanim putem obavijestiti sve kandidate koji su se prijavili na konkurs o Odluci o imenovanju direktora, u roku od 8 (osam) dana od dana donošenja odluke.

1. **ROK ZA PODNOŠENJE PRIJAVA**

Javni konkurs ostaje otvoren 15 (petnaest) dana od dana objavljivanja.

Javni konkurs će biti objavljen u dnevnom listu Oslobođenje dana 09.08.2023. godine i na web stranici Ministarstva za odgoj i obrazovanje Kantona Sarajevo, web stranici JU služba za zapošljavanje KS, web stranici škole, te ostaje otvoren zaključno sa danom 24.08.2023. godine.

1. **VRIJEME ZA KOJE SE VRŠI IMENOVANJE DIREKTORA**

Imenovanje direktora se vrši na mandatni period od četiri (4) godine, počev od prestanka dužnosti v.d. direktora Javne ustanove Srednjoškolski centar Hadžići i u skladu sa Odlukom Školskog odbora o imenovanju direktora na osnovu Javnog konkursa.

1. **NAPOMENA**

Nepotpune i neblagovremene prijave neće se razmatrati.

Kriteriji, procedure, uslovi, način izbora i imenovanja direktora po ovom Javnom konkursu, utvrđeni su odredbama Pravilnika o izboru, kriterijima za izbor, nadležnostima i radu direktora srednjih škola (“Službene novine Kantona Sarajevo” broj: 46/18).

Izabrani kandidat će ljekarsko uvjerenje izdato od nadležne zdravstvene ustanove (ne starije od 6 mjeseci), uvjerenje da protiv kandidata nije potvrđena optužnica ili izrečena pravosnažna presuda ili mjera za jedno ili više krivičnih dijela za koje se odredbama važećeg Krivičnog zakona u Federaciji Bosne i Hercegovine može izreći kazna zatvora u trajanju od 3 mjeseca i više (ne starije od 3 mjeseca) i ovjerenu izjavu kod nadležnog organa da ispunjava uslove utvrđene članom 146. stav 12. tačka a) i b) Zakona o srednjem obrazovanju („Službene novine Kantona Sarajevo“ broj: 23/17, 30/19 i 33/21) biti obavezan dostaviti po izboru, a prije imenovanja na funkciju direktora ove Javne ustanove.

Izrazi koji se koriste u ovom Javnom konkursu, a imaju rodno značenje, odnose se jednako na muški i ženski rod.

# Djelovodni broj: 06-49-1-2570/2023

# Datum: 08.08.2023. godine Zamjenik predsjednika Školskog odbora

#  Ruhotina Sabina, prof